AĠENDA

It-Tlieta, 19 ta' Frar, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kemm-il darba għamel użu minn private jet fl-2017, 2018 u 2019 sad-data li tkun imwieġba din il-mistoqsija parlamentari?

F'każ affermattiv, kemm kienet l-ispiża u fejn kienet id-destinazzjoni?

L-ONOR.

JASON AZZOPARDI staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm-il darba għamel użu minn private jet fl-2017, 2018 u 2019 sad-data li tkun imwieġba din il-mistoqsija parlamentari?

L-ONOR.

JASON AZZOPARDI staqsa lill-

Ministru għall-Affarijiet Barranin u Promozzjoni tal-Kummerċ

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

L-ONOR.

JASON AZZOPARDI staqsa lill-

Ministru għal Għawdex

Tista' l-Ministru tgħid kemm-il darba għamlet użu minn private jet fl-2017, 2018 u 2019 sad-data li tkun imwieġba din il-mistoqsija parlamentari?

L-ONOR.

JASON AZZOPARDI staqsa lill-

Ministru għall-Familja, Drittijiet tat-Tfal u Solidarjetà Soċjali

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid, kemm saru annotazzjonijiet ta' annullamenti fir-Reġistru Pubbliku ta' Għawdex mis-sena 2013 sal-lum, sena b'sena?

Kemm minnhom kienu annullamenti ċivili u kemm minnhom kienu tat-Tribunal Ekkleżjastiku?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid, kemm ġew reġistrati divorzji fir-Reġistru Pubbliku ta' Għawdex mis-sena 2013 sal-lum, sena b'sena?

Tista' tgħid ukoll jekk xi ħadd mill-partijiet kienx ta' ċittadinanza barranija u jekk iva mil-liema pajjiż?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm-il-tfittxija saret fuq karozzi u passiġġieri kemm fil-Port taċ-Ċirkewwa kif ukoll fil-Port tal-Mġarr mis-security imqabbda mill-Gozo Channel tal-kuntrattur minn meta bdew isiru dawn it-tfittxijiet sal-lum?

Tista' tgħid kemm minnhom taw riżultat pożittiv u x'instab u kemm minnhom ġew riferuti lill-pulizija għal aktar investigazzjoni?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid jekk sad-data meta tiġi mwieġba din il-mistoqsija, da parti tal-Kummissjoni tal-Unjoni Ewropea kienx hemm xi komunikazzjoni mal-Gvern Malti fir-rigward tal-impatt u l-ħtieġa li jittieħdu miżuri neċessarji sussegwenti għas-sentenza tal-Qorti Kostituzzjonali tat-3 ta' Mejju 2016 fl-ismijiet Federation Of Estate Agents vs Direttur Ġenerali (Kompetizzjoni) Et?

Jekk kien hemm, jista' l-Ministru jippreżenta kopji tal-korrispondenza pertinenti inkluż jekk hemm it-tweġiba tal-Gvern Malti?

L-ONOR.

KAROL AQUILINA staqsa lill-

B'referenza għat-tweġiba mogħtija għall-mistoqsija parlamentari 8301, jista' l-Prim Ministru jagħti rendikont dettaljat dwar in-nefqa ta' €13,037 b'rabta mal-konferenza tal-aħbarijiet dwar il-Baġit għas-sena 2019 u li hu flimkien mad-Deputat Prim Ministru u Ministru għas-Saħħa u l-Ministru għall-Finanzi indirizzaw quddiem il-Berġa ta' Kastilja nhar it-Tnejn 22 ta' Ottubru 2018?

Jista' jpoġġi fuq il-Mejda tal-Kamra kopja ta' kwalunkwè fattura, rendikont u/jew talba għal ħlas dwar l-imsemmija nefqa?

L-ONOR.

KAROL AQUILINA staqsa lill-

B'referenza għat-tweġiba mogħtija għall-mistoqsija parlamentari 8299, jista' l-Prim Ministru jpoġġi fuq il-Mejda tal-Kamra kopja ta' kwalunkwè fattura, rendikont u/jew talba għal ħlas dwar in-nefqa f'reklami fuq is-social media, il-gazzetti u fuq l-istazzjonijiet tat-televiżjoni u tar-radju dwar il-Baġit għas-sena 2019?

L-ONOR.

KAROL AQUILINA staqsa lill-

Jista' l-Prim Ministru jpoġġi fuq il-Mejda tal-Kamra kopja tas-sottomissjonijiet kollha li saru mill-pubbliku dwar il-Programm ta' Investitur Individwali bħala parti mill-konsultazzjoni pubblika li saret matul is-sena 2018?

L-ONOR.

KAROL AQUILINA staqsa lill-

Jista' l-Ministru jgħid x'proprjetajiet għandu l-gvern f'Tas-Sliema mingħajr ma jindika l-isem u d-dettalji personali tal-persuni li għandhom il-pussess tal-imsemmija proprjetajiet?

Jista' jgħid f'liema triq jinsabu dawn il-proprjetajiet, x'inhu l-użu ta' kull proprjetà, jekk humiex mogħtija b'enfitewsi, b'kirja, b'encroachment, b'tolleranza jew b'titolu prekarju lil terzi u kemm huwa l-ammont ta' ċens, kirja jew xort'oħra li jitħallas lill-gvern kull sena?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid x'proprjetajiet għandu l-gvern f'San Ġiljan mingħajr ma jindika l-isem u d-dettalji personali tal-persuni li għandhom il-pussess tal-imsemmija proprjetajiet?

L-ONOR.

KAROL AQUILINA staqsa lill-

Jista' l-Ministru jgħid x'proprjetajiet għandu l-gvern fil-Gżira mingħajr ma jindika l-isem u d-dettalji personali tal-persuni li għandhom il-pussess tal-imsemmija proprjetajiet?

L-ONOR.

CHRIS SAID staqsa lill-

Ministru għall-Edukazzjoni u Xogħol

Jista' l-Ministru jgħid meta ser joħorġu r-riżultati għal scholarship taħt l-iskema tat-TESS wara li saru l-interviews għal dawk li applikaw fl-2018?

L-ONOR.

EDWIN VASSALLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid jekk f'Malta u f'Għawdex għandniex biċċerija akkreditata għall-qtil ta' summien?

L-ONOR.

CLAUDETTE BUTTIGIEG staqsiet lill-

Ministru għat-Turiżmu

Jista' l-Ministru jwieġeb il-mistoqsijiet parlamentari 8557 u 8717 u ċjoè: Jista' l-Ministru jgħid kemm hemm nisa f'pożizzjoni ta' teħid ta' deċiżjonijiet fil-Ministeru tiegħu u fl-entitajiet u dipartimenti li jaqgħu taħtu li jaħdmu bħalissa, mill-grad ta' Prinċipal 'il fuq?

L-ONOR.

CLAUDETTE BUTTIGIEG staqsiet lill-

Ministru għall-Intern u Sigurtà Nazzjonali

Jista' l-Ministru jwieġeb il-mistoqsijiet parlamentari 8558 u 8718 u ċjoè: Jista' l-Ministru jgħid kemm hemm nisa f'pożizzjoni ta' teħid ta' deċiżjonijiet fil-Ministeru tiegħu u fl-entitajiet u dipartimenti li jaqgħu taħtu li jaħdmu bħalissa, mill-grad ta' Prinċipal 'il fuq?

L-ONOR.

CLAUDETTE BUTTIGIEG staqsiet lill-

Ministru għall-Ġustizzja, Kultura u Gvern Lokali

Jista' l-Ministru jwieġeb il-mistoqsijiet parlamentari 8559 u 8719 u ċjoè: Jista' l-Ministru jgħid kemm hemm nisa f'pożizzjoni ta' teħid ta' deċiżjonijiet fil-Ministeru tiegħu u fl-entitajiet u dipartimenti li jaqgħu taħtu li jaħdmu bħalissa, mill-grad ta' Prinċipal 'il fuq?

L-ONOR.

CLAUDETTE BUTTIGIEG staqsiet lill-

Jista' d-Deputat Prim Ministru u Ministru għas-Saħħa jwieġeb il-mistoqsijiet parlamentari 8561 u 8721 u ċjoè: Jista' d-Deputat Prim Ministru u Ministru għas-Saħħa jgħid kemm hemm nisa f'pożizzjoni ta' teħid ta' deċiżjonijiet fil-Ministeru tiegħu u fl-entitajiet u dipartimenti li jaqgħu taħtu li jaħdmu bħalissa, mill-grad ta' Prinċipal 'il fuq?

L-ONOR.

CLAUDETTE BUTTIGIEG staqsiet lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jwieġeb il-mistoqsijiet parlamentari 8562 u 8722 u ċjoè: Jista' l-Ministru jgħid kemm hemm nisa f'pożizzjoni ta' teħid ta' deċiżjonijiet fil-Ministeru tiegħu u fl-entitajiet u dipartimenti li jaqgħu taħtu li jaħdmu bħalissa, mill-grad ta' Prinċipal 'il fuq?

L-ONOR.

CLAUDETTE BUTTIGIEG staqsiet lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jwieġeb il-mistoqsijiet parlamentari 8560 u 8720 u ċjoè: Jista' l-Ministru jgħid kemm hemm nisa f'pożizzjoni ta' teħid ta' deċiżjonijiet fil-Ministeru tiegħu u fl-entitajiet u dipartimenti li jaqgħu taħtu li jaħdmu bħalissa, mill-grad ta' Prinċipal 'il fuq?

L-ONOR.

GLENN BEDINGFIELD staqsa lill-

Jista' l-Ministru jgħid kemm-il każ ta' omiċidju involontarju kien hemm f'każijiet ta' sewqan bejn l-2012 u l-2018?

L-ONOR.

GLENN BEDINGFIELD staqsa lill-

Jista' l-Ministru jgħid kemm saru breathalyzer tests fis-snin 2015, 2016, 2017 u 2018 u jista' jgħid ukoll għal kull sena kemm kien hemm każijiet minnhom li rriżultaw fil-pożittiv, fis-sens li sewwieqa kienu taħt l-effett tal-alkoħol?

L-ONOR.

GLENN BEDINGFIELD staqsa lill-

Jista' l-Ministru jgħid kemm ittieħdu kampjuni tad-demm jew awrina għal preżenza ta' alkoħol skont id-dispożizzjoni tal-Artikolu 15E tal-Ordinanza Dwar ir-Regolament tat-Traffiku, Kap 65 tal-Liġijiet ta' Malta għas-snin 2015, 2016, 2017 u 2018?

L-ONOR.

GODFREY FARRUGIA staqsa lill-

Ministru għall-Enerġija u Immaniġġar tal-Ilma

Jista' l-Ministru jwieġeb il-mistoqsija parlamentari 8493 u jgħid kemm hawn kumpaniji privati li qegħdin jimpurtaw il-petrol għas-suq lokali, u mhux għall-bunkering?

X'faċilitajiet għall-ħażna tal-petrol jeżistu hawn Malta għall-kumpaniji privati għas-suq lokali?

Fejn qegħdin dawn il-faċilitajiet u x'jistgħu jew x'għandhom jagħmlu dawn il-kumpaniji lokali biex jagħmlu użu minn dawn il-faċilitajiet?

F'liema stadju wasalna rigward id-Direttiva tal-Unjoni Ewropea għall-Enerġija Rinovabbli fejn jidħol il-petrol hawn Malta?

Il-Gvern biħsiebu jonora l-obbligazzjonijiet li ntrabat bihom fl-24 ta' Mejju 2011, Tabella 12, fil-Pjan ta' Azzjoni Nazzjonali dwar l-Enerġija Rinovabbli?

X'qed jistenna l-Gvern biex jintroduci jew iħalli kumpaniji privati jintroduċu fis-suq lokali l-petrol imħallat ma' 10 fil-mija ta' ethanol – E10, biex jonqsu l-emissjonijiet minn fuq il-230,355 vettura li jużaw il-petrol?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

B'referenza għall-proġett tas-Central Link, jista' l-Ministru jgħid:

a. kemm huwa n-numru ta' bdiewa, sew full-time kif ukoll part-time, li sejrin jitilfu, jew se jkunu milquta fix-xogħol tagħhom kemm direttament kif ukoll indirettament bħala bdiewa;

b. kemm-il tomna raba' maħduma se tinqered minħabba dan il-proġett;

c. kemm-il ġibjun li jaħżen l-ilma, riżors li qed isir aktar rari u mfittex minn ġurnata għall-oħra, se jinqered biex jagħmlu wisa' għal dan il-proġett; u

d. kemm-il siġra se tinqered biex ukoll tagħmel wisa' għal dan il-proġett?

L-ONOR.

GODFREY FARRUGIA staqsa lill-

Peress li f'Malta qed issir riċerka u trasmissjoni b'telekomunikazzjoni 5G minn ditta privata u peress li din il-ġenerazzjoni ta' komunikazzjoni hi maħluqa biex makni jkunu jistgħu jirrikonoxxu data li l-bniedem mhux kapaċi jlaħħaq magħha u għalhekk peress li hi daqshekk proċess rapidu, din tirrikjedi bandwidth ferm usa u ta' frekwenza ferm għolja u aktar antennas għat-trasmissjoni, u peress li hu fatt li dawn huma ta' ħsara lil ċertu ċittadini li huma sensittivi għall-electromagnatic waves u l-konsegwenza fuq is-saħħa pubblika għadha mhux għal kollox determinati, għalkemm l-Għaqda Dinjija tas-Saħħa (WHO) fl-2011 diġà kklassifikat l-użu tal-mobile 3G bħala riskju ta' 2B carcinogen, jista' l-Prim Ministru jgħid xi prekawzjonijiet qed jittieħdu fis-settur tal-komunikazzjoni, immexxi mill-Ministeru tiegħek biex tħares is-saħħa tal-poplu Malti?

Jista' jgħid x'inhi r-raġuni li fi gżira li hi popolata aktar milli suppost (overcrowded) qed jittieħdu dawn ir-riskji?

Hemm ħsieb li tiġi emendata l-liġi tat-telekomunikazzjonijiet biex dan jitħares?

L-ONOR.

GODFREY FARRUGIA staqsa lill-

Ministru għall-Ġustizzja, Kultura u Gvern Lokali

B'referenza għall-Valletta 18, jista' l-Ministru jgħid kemm kien in-numru ta' sejħiet ta' direct orders?

Kemm kienet iċ-ċifra tal-ispiża għal kull sejħa u lil min ingħataw meta nkrew sound systems għall-attivitajiet tal-Valletta 18?

L-ONOR.

GODFREY FARRUGIA staqsa lill-

Ministru għall-Edukazzjoni u Xogħol

Jista' l-Ministru jgħid kemm huma dawk l-istudenti fl-iskejjel primarji u sekondarji skont il-lokalità, sess u nazzjonalità li:

a. talbu biex ma jiħdux sehem f'lezzjonijiet RE?;

b. Kemm minnhom għamlu dan minħabba reliġjon?; u

c. Kemm huma dawk l-istudenti li ppreferew li ma jattendux klassijiet RE u minflok għażlu Ethics Classes?

L-ONOR.

GODFREY FARRUGIA staqsa lill-

Deputat Prim Ministru u Ministru għas-Saħħa

B'referenza għall-blokka fejn hemm l-Ispiżerija tal-Għażla Tiegħek, id-Dipartiment tas-Saħħa Pubblika u servizzi oħra fl-Isptar San Luqa, jista' d-Deputat Prim Ministru u Ministru għas-Saħħa jgħid jekk din il-binja għandhiex tingħadda lil Steward Healthcare jew xi entità privata oħra bħala Public-Private Partnership (PPP)?

L-ONOR.

EDWIN VASSALLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid fl-aħħar sena u nofs, kemm-il darba bħala Ministru awtorizza li jkun hemm żieda fil-kwantità ta' tonn li setgħu jinżammu fil-fish farms fl-ibħra Maltin?

Jista' jgħid din iż-żieda kif ingħatat għal kull sid ta' Tuna Fish Farm?

L-ONOR.

EDWIN VASSALLO staqsa lill-

Jista' l-Ministru jgħid wara li l-Kummissjoni Ewropea għamlet audit tal-fish farms Maltin f'Ottubru li għadda, u sabu 'a number of shortcomings', x'miżuri kien ħa bħala Ministru?

Jista' jgħid x'ħidma saret mill-Ministeru rispettiv biex jiffaċja dak l-audit?

L-ONOR.

EDWIN VASSALLO staqsa lill-

Jista' l-Ministru jgħid x'passi kien qed jieħu l-Ministeru tiegħu sabiex jaċċerta li dawk kollha involuti fl-industrija tal-akwakultura (tuna farms) ma kinux qed ikollhom żieda ta' tonn fil-gaġeġ tagħhom, peress li tali kwantità kienet aktar milli legalment kellhom dritt li jkollhom?

L-ONOR.

EDWIN VASSALLO staqsa lill-

Jista' l-Ministru jgħid min huma l-kumpaniji involuti fl-akwakultura (sidien ta' tuna farms) li qed joperaw fl-ibħra Maltin?

Jista' jgħid kull kumpanija b'kemm qabżet il-kwota li suppost kellhom li jieħdu ħsieb li jżommu fit-tuna farms tagħhom?

L-ONOR.

EDWIN VASSALLO staqsa lill-

Jista' l-Ministru jgħid jekk kif skont qed jiġi rrappurtat li l-individwu A li d-dettalji dwaru qed jingħataw separatament kien qal li kellu jiltaqa' mal-Ministru, kienx hu l-Ministru li aċċetta li jiltaqa' miegħu u li riżultat ta' dik il-laqgħa bejnu (il-Ministru Herrera u l-individwu A msemmi separatament) il-kwota tat-tonn żdiedet għal 4,000kg minn 3,000kg?

Jista' jikkonferma wkoll jekk din il-laqgħa, li fiha huwa rrapportat li grazzi għaliha l-kwota tat-tonn żdiedet, kenitx megħjuna biex issir, mill-persuna B li d-dettalji dwarha qed jingħataw separatament?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jwieġeb il-mistoqsijiet parlamentari 6705 u 3427 u jgħid kemm hawn single mothers reġistrati?

Kemm minnhom jaħdmu?

Kemm minnhom huma dipendenti fuq benefiċċji soċjali bħala l-unika sors ta' income?

Kif inhi komposta l-familja tagħhom?

Kemm għandhom tfal?

Kemm hawn single mothers li huma f'riskju ta' faqar (jew qegħdin fil-faqar)?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jgħid jekk hemmx nuqqas ta' għalliema fil-qasam edukattiv u f'liema suġġetti hemm dan in-nuqqas?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jgħid kemm kien hemm studenti li telqu l-iskola qabel ma' għalqu l-eta' ta' 16-il sena fis-sena 2017 u fis-sena 2018?

Kemm kellhom żmien dawn l-istudenti li ma baqgħux jattendu l-iskola?

L-ONOR.

IVAN BARTOLO staqsa lill-

B'referenza għar-risposta għall-mistoqsija parlamentari 8659, jista' l-Ministru jindika r-rakkomandazzjonijiet li għamlet l-Awtorità ta' Standards ta' Ħarsien Soċjali u lil liema Dar Residenzjali tal-Anzjani għamlet dawn ir-rakkomandazzjonijiet sabiex jiġi aċċertat li s-servizzi mogħtija minn dawn id-Djar Residenzjali jkunu ta' kwalità għolja?

L-ONOR.

CHRIS SAID staqsa lill-

Ministru għal Għawdex

Tista' l-Ministru taġġorna lill-Kamra dwar il-Proġett ta' Restawr tal-Fanal tal-Ġordan ġewwa Għawdex?

Kemm qed ikun hemm ħaddiema jaħdmu kuljum u x'inhu l-grad tagħhom?

F'liema xahar u sena huwa ppjanat li jitlesta dan il-proġett?

Kemm kienet in-nefqa s'issa fuq dan il-proġett?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm ingħataw direct orders għax-xogħol fuq l-iskola ta' Wied il-Għajn?

Liema kienu dawn id-direct orders?

Lil min ingħataw?

F'liema dati ngħataw?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid meta kienet imwiegħda li tinfetaħ l-iskola ta' Wied il-Għajn u fil-fatt meta nfetħet?

Għaliex kien hemm dan id-dewmien?

L-ONOR.

ETIENNE GRECH staqsa lill-

Ministru għall-Edukazzjoni u Xogħol

Jista' l-Ministru jgħid x'passi ittieħdu mal-2,000 barrani li f'Novembru tas-sena l-oħra nqabdu jaħdmu bla permess waqt spezzjonijiet li saru mill-ispetturi tal-Jobsplus?

L-ONOR.

ETIENNE GRECH staqsa lill-

Ministru għall-Edukazzjoni u Xogħol

B'referenza għar-risposta tal-mistoqsija parlamentari 32038 tat-12-il Leġiżlatura, jista' l-Ministru jgħid jekk is-servizzi mogħtija mill-NGOs Inspire u Equal Partners lil 305 student fl-iskejjel tal-Istat humiex bil-ħlas jew le?

Jekk iva, kemm huwa l-ħlas għal dawn is-servizzi?

L-ONOR.

ETIENNE GRECH staqsa lill-

Ministru għall-Edukazzjoni u Xogħol

Jista' l-Ministru jgħid kemm hemm persuni b'nuqqas ta' saħħa mentali li għandhom impjieg mal-Gvern?

L-ONOR.

ETIENNE GRECH staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jwieġeb il-mistoqsija parlamentari 2566 u jagħti tagħrif dwar kemm huwa n-numru ta' benefiċjarji li huma mill-faxxa tal-faqar u l-esklużjoni soċjali f'kull Ċentru ta' Riżorsi tal-Familja?

X'tip ta' għajnuna regolari qed tingħata lil dawn il-benefiċjarji minn dawn iċ-Ċentri u kemm hija l-ispiża ta' kull sena biex jitmexxa l-Programm LEAP?

L-ONOR.

ETIENNE GRECH staqsa lill-

Jista' l-Ministru jgħid fiex jikkonsisti s-servizz tal-Courts Section immexxi mill-Aġenzija Appoġġ?

X'għandha tagħmel persuna biex titlob għajnuna sabiex tingħata dan is-servizz?

L-ONOR.

ETIENNE GRECH staqsa lill-

B'referenza għal-mistoqsija parlamentari 28194 tat-12-il Leġiżlatura, jista' l-Ministru jelenka lista dettaljata aġġornata tal-indirizzi, eċċ. tal-aġenziji u taqsimiet kollha li hemm fil-qasam socjali li huwa responsabbli minnhom?

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm kienet l-allokazjoni finanzjarja tal-Kunsill Lokali ta' San Ġwann kull sena bejn l-2008 u s-sena 2018?

ORDNIJIET TAL-ĠURNATA

Abbozz Nru 63 - Abbozz ta' Liġi li jemenda l-Att dwar l-Amministrazzjoni Pubblika - Tielet Qari - Segretarju Parlamentari għar-Riformi, Ċittadinanza u Simplifikazzjoni tal-Proċessi Amministrattivi.

Abbozz Nru 67 - Abbozz ta' Liġi li jemenda l-Kodiċi dwar il-Liġijiet tal-Pulizija – Tielet Qari - Ministru għall-Intern u s-Sigurtà Nazzjonali.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Tieni Qari - Ministru għal Għawdex.

Abbozz Nru 70 - Abbozz ta' Liġi dwar Żoni Ħielsa f'Malta – Tieni Qari (Kont.) - Ministru għall-Ekonomija, Investiment u n-Negozji Żgħar.

Abbozz Nru 75 – Abbozz ta' Liġi tal-2019 li jemenda l-Kodiċi tal-Liġijiet tal-Pulizija – Tieni Qari - Ministru għall-Intern u s-Sigurtà Nazzjonali.

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 60 - Abbozz ta' Liġi dwar it-Trademarks – Tielet Qari - Ministru għall-Ekonomija, Investiment u n-Negozji Żgħar.

Abbozz Nru 65 - Abbozz ta' Liġi li Jimplimenta Miżuri tal-Estimi - Votazzjoni fuq it-Tieni Qari - Ministru għall-Finanzi.

18 ta' Frar 2019 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI AĠĠUNT

L-Onor.

Glenn Bedingfield, President tal-Kumitat għall-Konsiderazzjoni ta' Abbozzi ta' Liġi Aġġunt, javża li l-Kumitat se jiltaqa' nhar it-Tlieta, 19 ta' Frar 2019, fit-3.00 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 66 – Abbozz ta' Liġi li jemenda l-Ordinanza dwar il-Professjoni Medika u l-Professjonijiet li għandhom x'jaqsmu magħha u l-Ordinanza dwar Mediċini Perikolużi – Deputat Prim Ministru u Ministru għas-Saħħa.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat Permanenti għall-Konsiderazzjoni ta' Abbozzi ta' Liġi se jiltaqa' nhar it-Tlieta, 19 ta' Frar 2019 fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali - Ministru għall-Ġustizzja, Kultura u Gvern Lokali.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Ministru għall-Affarijiet Ewropej u l-Ugwaljanza.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 20 ta' Frar 2019 fis-2.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

KUMITAT PERMANENTI DWAR L-AFFARIJIET BARRANIN U EWROPEJ

Il-Grupp ta' Ħidma I fi ħdan il-Kumitat Permanenti dwar l-Affarijiet Barranin u Ewropej, se jiltaqa' nhar l-Erbgħa, 27 ta' Frar, 2018 fl-4.45 pm fil-Kamra tal-Kumitati fil-Parlament il-Belt Valletta, b'din l-aġenda:-

Konsiderazzjoni ta' proposti leġislattivi fir-rigward tal-osservanza tal-prinċipju tas-sussidjarjetà.

Skrutinju ta' proposti leġislattivi u dokumenti oħra maħruġa mill-Kummissjoni u minn istituzzjonijiet oħra tal-Unjoni Ewropea.

18 ta' Frar 2019 SKRIVAN TAL-KAMRA